
บันทึกรายงานการประชุมสภาองค์การบริหารส่วนตำบลกะหรอ
สมัยสามัญ     สมัยที่ 3  ครั้งที่ 1   ประจำปี  2563
วันจันทร์ที่    24  สิงหาคม  2563  เวลา 09.30 น.
ณ  ห้องประชุมสภาองค์การบริหารส่วนตำบลกะหรอ
.............................................................

ผู้ขาดการประชุม
        1.  นายมงคล   ทองคำ   สมาชิกสภา  หมู่  7
 
เริ่มประชุม  เวลา
 09.30น.
เรื่องก่อนระเบียบวาระการประชุม
	นางสุชาดา  ทองคงแก้ว(เลขานุการสภา ฯ)
	เรียนท่านประธานสภาองค์การบริหารส่วนตำบลกะหรอ  ท่านนายก อบต.
กะหรอ  คณะผู้บริหารสมาชิกสภาองค์การบริหารส่วนตำบลกะหรอ และผู้เข้าร่วมประชุมทุกท่าน  สำหรับวันนี้เป็นการประชุมสภาสมัยสามัญ  สมัยที่ 3 ครั้งที่ 1 ประจำปี 2563 ขณะนี้มีสมาชิกสภาอบต. กะหรอ มาลงชื่อจำนวน  16 ท่าน ถือว่าครบองค์ประชุม ขอเรียนเชิญท่านประธานสภา อบต. กะหรอ ได้จุดรูป-เทียนเพื่อ  บูชาพระรัตนตรัยต่อไป  เชิญค่ะ



	นายสานนท์  หีดเสน
(ประธานสภาฯ)

	(จุดธูป-เทียน บูชาพระรัตนตรัย)

	นางสุชาดา  ทองคงแก้ว(เลขานุการสภาฯ)
	เรียน ท่านประธานสภาองค์การบริหารส่วนตำบลกะหรอ  ก่อนการประชุม
สภาองค์การบริหารส่วนตำบลกะหรอ  ดิฉันขออ่านประกาศสภาองค์การ
บริหารส่วนตำบลกะหรอ เรื่อง เรียกประชุม
สภาองค์การบริหารส่วนตำบล
กะหรอ    สมัยสามัญ สมัยที่  3  ประจำปี  2563 ตามที่สภาองค์การ
บริหารส่วนตำบลกะหรอ ได้  กำหนดสมัยประชุมสามัญ  สมัยที่ 3 ประจำปี
พ.ศ.2563  เริ่มตั้งแต่วันที่ 15  สิงหาคม 2563 เป็นต้นไป มีกำหนด 15 
วัน   ตามมติที่ประชุม สภาองค์การบริหารส่วนตำบลกะหรอ ในคราวประชุม

สภาองค์การบริหารส่วนตำบลกะหรอ  สมัยสามัญ สมัยแรก ประจำปี 2563
เมื่อวันที่ 17 ก.พ. 2563 นั้น 

ฉะนั้น อาศัยอำนาจตามความในมาตรา55 แห่งพระราชบัญญัติสภาองค์การ
บริหารส่วนตำบล พ.ศ.2537 (แก้ไขเพิ่มเติมถึง ฉบับที่ 7 พ.ศ. ๒๕62)
ประกอบกับข้อ 36 แห่ง ระเบียบกระทรวงมหาดไทย ว่าด้วย การประชุมสภาท้องถิ่น พ.ศ. 2547 จึงประกาศเรียกประชุมสภาองค์การบริหารส่วนตำบล
กะหรอ สมัยสามัญ สมัยที่ 3 ประจำปี พ.ศ.2563  ตั้งแต่วันที่ 17  สิงหาคม  2563  เป็นต้นไป  มีกำหนด 15 วัน  จึงประกาศให้ทราบโดยทั่วกันประกาศ ณ วันที่ 11 สิงหาคม  2563  ลงชื่อ นายสานนท์  หีดเสน  ประธานสภาองค์การบริหารส่วนตำบลกะหรอ โอกาสนี้  ขอเรียนเชิญท่านประธานสภาองค์การบริหารตำบลกะหรอได้ดำเนินการประชุมตามระเบียบวาระต่อไป  เชิญค่ะ    


	นายสานนท์  หีดเสน
(ประธานสภาฯ)
นายสานนท์  หีดเสน
(ประธานสภาฯ)

	เสน  ขอสวัสดีทุกท่าน  ท่านนายก  คณะผู้บริหาร สมาชิกผู้ทรงเกียรติ  และ
ผู้เข้าร่วมประชุมทุกท่าน  สำหรับวันนี้เป็นการประชุมสมัยสามัญ  สมัยที่ 3  
ประจำปี 2563 ตามรายละเอียดที่ท่านเลขานุการได้กล่าวข้างต้นแล้วนะครับ  
ขอขอบคุณทุกท่านที่เข้าร่วมรับฟังการประชุมในครั้งนี้   ซึ่งสำหรับวันนี้มี
ระเบียบวาระการประชุม ดังนี้ 
ระเบียบวาระที่ 1  เรื่องที่ประธานแจ้งให้ที่ประชุมทราบ
ระเบียบวาระที่ 2  เรื่องรับรองรายงานการประชุมสมัยสามัญ  สมัยที่ 2 
                                            ประจำปี พ.ศ. 2563  เมื่อวันที่ 28 พฤษภาคม  2563
ระเบียบวาระที่ 3  เรื่องที่เสนอให้ที่ประชุมทราบ
                       แผนพัฒนาท้องถิ่น (พ.ศ.2561- 2565) แก้ไข
                       (ฉบับที่ 1/2563)
ระเบียบวาระที่ 4  เรื่องเพื่อพิจารณา
                                            พิจารณาให้ความเห็นชอบร่างข้อบัญญัติองค์การบริหาร 
                                            ส่วนตำบล เรื่องงบประมาณรายจ่ายประจำปีงบประมาณ   
                                           พ.ศ.  2564
ระเบียบวาระที่  5  เรื่องอื่นๆ   
                            

	ระเบียบวาระที่  1
	เรื่องที่ประธานแจ้งให้ที่ประชุมทราบ


	นายสานนท์  หีดเสน
(ประธานสภาฯ)

	ขอขอบคุณสำหรับโครงการฝึกอบรมชุดจิตอาสาภัยพิบัติประจำองค์การบริหารส่วนตำบลกระหรอ ซึ่งได้อบรมกันระหว่างวันที่ 19-21 สิงหาคม ที่ผ่านมานะครับ


	ระเบียบวาระที่  2
	เรื่องรับรองรายงานการประชุมสมัยสามัญ  สมัยที่ 2 ประจำปี  พ.ศ. 2563  เมื่อวันที่  28  พฤษภาคม 2563


	นายสานนท์  หีดเสน
(ประธานสภาฯ)

	ครับ  สำหรับบันทึกรายงานการประชุม ผมได้แจกให้กับสมาชิกทุกท่านไปแล้วนะครับ ผมขอเวลาท่านสมาชิกเมื่อดูเอกสาร เพื่อทำความเข้าใจนะครับ
ครับ  สมาชิกทุกท่านคงเข้าใจในเอกสารแล้วนะครับไม่ทราบว่า  สมาชิกท่านใดต้องการแก้ไข เปลี่ยนแปลงหรือเพิ่มเติมข้อความใดบ้าง  เชิญได้ครับ


	นายเสรี บุญยเกียรติ
(ส.อบต.หมู่ที่ 1)
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ  กระผมนายเสรี  บุญยเกียรติ  สมาชิกหมู่ ที่ 1  กระผมขอแก้ไขเปลี่ยนแปลงข้อความหน้าที่  18 บรรทัดที่  4 จากคำว่า “สมาชิกจะเหมือนกัน” เปลี่ยนเป็นคำว่า”  ผู้บริหารจะเหมือนกัน” ครับ  ขอบคุณครับ


	นายสานนท์  หีดเสน
(ประธานสภาฯ)

	ครับไม่ทราบว่า ยังมีสมาชิกท่านใดต้องการแก้ไข  เปลี่ยนแปลงเพิ่มเติมอีก
บ้างครับ เชิญครับ ถ้าไม่มีก็ถือว่าที่ประชุมรับรองรายงานการประชุม นะครับ


	มติที่ประชุม
	รับรองรายงานการประชุม สมัยสามัญ สมัยที่ 2 ประจำปี พ.ศ. 2563  เมื่อ
วันที่  28  พฤษภาคม  2563


	ระเบียบวาระที่  3 
	เรื่องเสนอให้ที่ประชุมทราบ
แผนพัฒนาท้องถิ่น (พ.ศ. 2561-2565) แก้ไข(ฉบับที่ 1/2563)


	นายสานนท์  หีดเสน
(ประธานสภาฯ)

	ครับเอกสารพร้อมรายละเอียดอยู่ในมือของสมาชิกทุกท่านแล้วนะครับจาก
เอกสารครั้งที่ ๑ ยุทธศาสตร์การพัฒนา/แผนงาน ยุทธศาสตร์ที่ 7 แผนงาน
การศาสนา วัฒนธรรมและนันทนาการ หน้าที่/ลำดับที่ ผ.02 หน้าที่ 237 
ลำดับที่ 1 งบประมาณอนุมัติ 20,000 คำชี้แจงแผนงาน/โครงการที่ขอ
แก้ไข ข้อความเดิม อุดหนุนประเพณีแห่หมรับ (บุญสารทเดือนสิบ) 
งบประมาณ 20,000 บาท  ข้อความใหม่ อุดหนุนประเพณีแห่หมรับ (บุญ
สารทเดือนสิบ) งบประมาณ 50,000 บาท หมายเหตุ แก้ไขงบประมาณในปี
2563  จาก 20,000  บาทเป็น 50,000 บาท เป็นเอกสารที่จะแก้ไขนะ
ครับ เพิ่มในแผนพัฒนาท้องถิ่น ซึ่งเป็นการแก้ไข เพื่อขอมติเห็นชอบจากสภา
เพื่อพิจารณาการอุดหนุนงานประเพณีระดับอำเภอ และระดับจังหวัดต่อไป
นะครับ ซึ่งตั้งไว้ 20,000 บาท คงไม่เพียงพอ แก้ไขงบประมาณเพิ่มขึ้นเป็น
50,000  บาท ไม่ทราบว่ามีสมาชิกท่านใด มีข้อสงสัย ซักถามแก้ไขแผนงาน
ยุทธศาสตร์ที่ 7 แผนงานการศาสนา  วัฒนธรรมและนันทนาการ เชิญครับ


	นายเมธี  เกิดลาภ 
(รองนายก)
	เรียนท่านประธานสภาที่เคารพ  สมาชิกผู้ทรงเกียรติ กระผม
นายเมธี  
เกิดลาภ รองนายก อบต.กะหรอ  กระผมขอชี้แจงรายละเอียดเพิ่มเติมอีก
หน่อยนะครับ คือ ผมทราบข่าวมาจากนายอำเภอ ปีนี้มีขบวนบุปผาชาติ ของ
อำเภอนบพิตำ ซึ่งจะต้องเพิ่มงบประมาณ ซึ่งตั้งไว้ไม่พอนะครับ จึงขอ
งบประมาณเพิ่มนะครับ ซึ่งปีนี้ทางอำเภอนบพิตำเป็นเจ้าภาพ ต้องจัดขบวน
บุปผาชาติของแต่ละตำบลครับ ถ้าใครมีฝีมือ มีความสามารถในการจัดขบวน
บุปผาชาติเพื่อแห่หมรับ ก็สามารถเข้าไปร่วมกิจกรรมได้นะครับ ขอบคุณครับ


	นายสานนท์  หีดเสน
(ประธานสภาฯ)

	ครับของคุณท่านรองนายก เกี่ยวกับรายละเอียดงบประมาณที่ต้องใช้ และ
ต้องแก้ไข เพิ่มเติมนะครับ ทางด้านสมาชิก ไม่ทราบว่าใครจะขอเพิ่มเติม 
แก้ไข เชิญได้ครับ  เมื่อไม่มีใคร มีข้อสงสัย  ซักถาม หรือแก้ไขแผน
ยุทธศาสตร์ ผมจะขอมติที่ประชุมนะครับ ครับสมาชิกท่านใดเห็นชอบกับการ
แก้ไขโครงการอุดหนุนประเพณีแห่หมรับ งบประมาณจาก 20,000 บาท 
เป็น ๕๐,๐๐๐ บาทโปรดยกมือด้วยครับ ขอบคุณครับ


	มติที่ประชุม
	เห็นชอบ                            15   
   เสียง
ไม่เห็นชอบ
-
           เสียง
งดออกเสียง
1
           เสียง 



	
	พัก 5 นาที


	ระเบียบวาระที่ 4  
	เรื่องเสนอให้ที่ประชุมพิจารณา
พิจารณาให้ความเห็นชอบร่างข้อบัญญัติองค์การบริหารส่วนตำบลเรื่อง
งบประมาณรายจ่ายประจำปีงบประมาณ พ.ศ.2564


	นายสานนท์  หีดเสน
(ประธานสภาฯ)

	สำหรับการพิจารณาร่างข้อบัญญัติงบประมาณรายจ่ายประจำปี งบประมาณ
 พ.ศ. 2564 วาระที่ 1 (ขั้นรับหลักการ) ผมขอให้เลขานุการสภาฯ ได้ชี้แจง
ข้อระเบียบ กฎหมายที่เกี่ยวข้อง เชิญครับ


	นางสุชาดา  ทองคงแก้ว
(เลขานุการสภาฯ)
	ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น  พ.ศ. 2541  ข้อ 23   “ ให้เจ้าหน้าที่งบประมาณทำการพิจารณา ตรวจสอบ วิเคราะห์ และแก้ไข  งบประมาณในชั้นต้น  แล้วเสนอต่อคณะผู้บริหารท้องถิ่น เมื่อคณะผู้บริหารท้องถิ่น  ได้พิจารณาอนุมัติให้ตั้งเงินงบประมาณยอดใดเป็นงบประมาณประจำปีแล้ว ให้เจ้าหน้าที่งบประมาณรวบรวม และจัดทำเป็นร่างงบประมาณรายจ่ายเสนอต่อคณะผู้บริหารท้องถิ่นอีกครั้งหนึ่ง  เพื่อคณะผู้บริหารท้องถิ่นได้นำเสนอต่อสภาท้องถิ่น  ภายในวันที่  15  สิงหาคม”

      พระราชบัญญัติองค์การบริหารส่วนตำบล  พ.ศ. 2537  มาตรา  87 
“งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบลให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่โดยนายกองค์การบริหารส่วนตำบลตามระเบียบและวิธีการที่กระทรวงมหาดไทยกำหนด
      ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติเพิ่มเติม  สภาองค์การบริหารส่วนตำบลต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น  เมื่อพ้นกำหนดเวลาดังกล่าวแล้ว  ถ้าสภาองค์การบริหารส่วนตำบลพิจารณาไม่แล้วเสร็จ  ให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอ”



	นายสานนท์  หีดเสน
(ประธานสภาฯ)

	ขอเชิญคณะผู้บริหาร ชี้แจงรายละเอียดร่างข้อบัญญัติงบประมาณรายจ่าย
ประจำปีงบประมาณ ๒๕๖๔ ต่อที่ประชุมสภาองค์การบริหารส่วนตำบล เชิญ
ครับ


	นายเมธี  เกิดลาภ
(รองนายก อบต.)
	เรียนท่านประธานสภาที่เคารพ   ท่านสมาชิกผู้ทรงเกียรติ   ผู้เข้าร่วมประชุมทุกท่าน  บัดนี้ถึงเวลาที่ผู้บริหารองค์การบริหารส่วนตำบลจะได้แถลงร่างข้อบัญญัติงบประมาณรายจ่ายประจำปีงบประมาณ 2564 ซึ่งมีรายละเอียดดังนี้ 

ประมาณการรายรับของปี งบประมาณ พ.ศ.2564  รวมทั้งสิ้น  49,620,000 บาท
แยกเป็นรายได้จัดเก็บ
หมวดภาษีอากร                                                  45,000  บาท
หมวดค่าธรรมเนียม ค่าปรับ และใบอนุญาต                  45,000  บาท
หมวดรายได้จากทรัพย์สิน                                     175,000  บาท
หมวดรายได้จากสาธารณูปโภคและการพาณิชย์           850,000  บาท
หมวดรายได้เบ็ดเตล็ด                                         101,500  บาท
หมวดรายได้จากทุน                                                1,000  บาท
รายได้ที่รัฐบาลจัดเก็บแล้วจัดสรรให้องค์กรปกครองส่วนท้องถิ่น
หมวดภาษีจัดสรร                                           21,576,500  บาท
รายได้ที่รัฐบาลอุดหนุนให้องค์กรปกครองสวนท้องถิ่น
หมวดเงินอุดหนุนทั่วไป                                    26,826,000  บาท
ประมาณการรายจ่ายของปี งบประมาณ พ.ศ.2564 รวมทั้งสิ้น 49,620,000  บาท  แยกเป็น
แผนงานบริหารงานทั่วไป                                11,774000  บาท
แผนงานการรักษาความสงบภายใน                        1,634,470  บาท
แผนงานการศึกษา                                          6,775,970  บาท
แผนงานสาธารณสุข                                           234,260  บาท
แผนงานเคหะและชุมชน                                    2,926,920  บาท
แผนงานสร้างความเข็มแข็งของชุมชน                       317,450  บาท
แผนงานการศาสนาและวัฒนธรรมและนันทนาการ       644,800  บาท
แผนงานอุตสาหกรรมและการโยธา                        5,628,600  บาท

แผนงานการเกษตร                                             420,000  บาท
แผนงานการพาณิชย์                                         2,300,240  บาท
แผนงานงบกลาง                                            16,973,290  บาท


	นายสานนท์  หีดเสน
(ประธานสภาฯ)

	ครับขอขอบคุณท่านรองนายกมากครับขอให้สมาชิกทุกท่านดูและตรวจสอบ
และพิจารณาร่างข้อบัญญัติงบประมาณรายจ่ายประจำปีงบประมาณ 2564 
วาระที่ 1 (ขั้นรับหลักการ) ว่าควรจะรับหลักการร่างข้อบัญญัติดังกล่าว
หรือไม่ อย่างไร หรือจะอภิปรายก่อนที่จะรับหลักการ ขอให้ท่านสมาชิกทุก
ท่านได้พิจารณาก่อนว่าจะรับหลักการร่างข้อบัญญัติหรือไม่  ขอเชิญ
เลขานุการสภาองค์การบริหารส่วนตำบลได้ชี้แจงระเบียบที่เกี่ยวข้อง เชิญ
ครับ  


	นางสุชาดา  ทองคงแก้ว
(เลขานุการสภาฯ)
นางสุชาดา  ทองคงแก้ว
(เลขานุการสภาฯ)
	ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547 ข้อ 48    “ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณ  ให้ประธานสภาท้องถิ่นนำปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการ ในคณะกรรมการหาข้อยุตติตามจำนวนที่กฎหมายว่าด้วยองค์กรปกครองส่วนท้องถิ่นนั้นกำหนด  โดยให้นำวิธีการเลือกในข้อ 12  แห่งระเบียบนี้ มาใช้บังคับโดยอนุโลม  แล้วแจ้งมติไม่รับหลักการแห่งรางข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่น  กรณีองค์การบริหารส่วนจังหวัดหรือเทศบาล ให้แจ้งผู้ว่าราชการจังหวัดทราบ  กรณีองค์การบริหารส่วนตำบลให้แจ้งนายอำเภอทราบ  ทั้งนี้ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ”

ข้อ 49    “ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา  ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด  และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย”

พระราชบัญญัติสภาตำบลและองค์การบริหารส่วนตำบลพ.ศ.2537  มาตรา 
87/1 “ในกรณีที่สภาองค์การบริหารส่วนตำบลไม่รับหลักการแห่งร่างข้อบัญญัติ
งบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติมให้
นายอำเภอตั้งคณะกรรมการคณะหนึ่งประกอบด้วยกรรมการจำนวนเจ็ดคน เพื่อ
พิจารณาหาข้อยุติความขัดแย้งโดยแก้ไขปรับปรุง  หรือยืนยันสาระสำคัญที่
บัญญัติไว้ในร่างข้อบัญญัติ นั้น  ทั้งนี้ให้ยึดถือหลักเกณฑ์ตามกฎหมายและ
ระเบียบที่เกี่ยวข้อง ตลอดจนประโยชน์ของท้องถิ่นและประชาชนเป็นสำคัญ”



	นายสานนท์  หีดเสน
 (ประธานสภาฯ)

	ครับท่านเลขานุการก็ได้อ่านระเบียบของกระทรวงมหาดไทย   ครับไม่ทราบ
ว่ามีสมาชิกท่านใดจะอภิปรายหรือไม่ แต่ขอพักสักครู่   นะครับ เชิญครับ


	
	พัก 10 นาที

	นายสานนท์  หีดเสน
(ประธานสภาฯ)

	ครับเริ่มประชุมสภาต่อนะครับ ตอนนี้ยังอยู่ในระเบียบวาระที่ 4 วาระที่ 1  (ขั้นรับหลักการ) ครับไม่ทราบว่าสมาชิกท่านใดจะ    อภิปรายหรือไม่  เชิญครับ


	นายเสรี  บุยญเกียรติ
(ส.อบต.หมู่ที่ 1)
นายเสรี  บุยญเกียรติ
(ส.อบต.หมู่ที่ 1)
นายเสรี  บุยญเกียรติ
(ส.อบต.หมู่ที่ 1)
นายเสรี  บุยญเกียรติ
(ส.อบต.หมู่ที่ 1)

	เรียนท่านประธานสภาที่เคารพ   คณะผู้บริหาร   สมาชิกผู้ทรงเกียรติ        และผู้เข้าร่วมประชุมทุกท่าน  กระผมนายเสรี  บุญยเกียรติ  ส.อบต หมู่ที่  1 วันนี้หัวใจสาระสำคัญของร่างข้อบัญญัติงบประมาณ พ.ศ.2564 สมัยสามัญ สมัยที่ 3 วาระร่างข้อบัญญัติเพิ่มเติม เป็นหัวใจ ของงบประมาณ ที่จะจัดสรรสู่หมู่บ้าน และก็ส่วนต่าง ๆ ที่อยู่ใน อบต.ทั้งหมด ด้วยการดูแลของฝ่ายบริหารนะครับ นำโดยท่านนายก  ผมขอสู่ประเด็นโครงสร้างพื้นฐาน เฉพาะเนื้อๆ โครงสร้างพื้นฐานถือว่าเป็นหัวใจและสาระสำคัญที่ชาวบ้านมองเห็นและสัมผัสได้จริง ลงสู่พื้นที่ จริงๆแล้วในส่วนของการจัดการงบประมาณนะครับ โครงสร้างพื้นฐานเป็นข้อดีสำหรับทางคณะผู้บริหารผู้แล้ว เพราะท่านได้คัดเลือกและมาทำหน้าที่ตรงนี้สำหรับงบประมาณโครงสร้าง พื้นฐานที่ท่านจะต้องดูแลเยอะมากๆ  ผมเข้าใจนะครับว่ามากมาย แต่ในส่วนนี้ท่านได้รับฉันทามติมาแล้วจากชาวบ้าน ต.กะหรอ หากฝ่ายบริหารได้เน้น ได้ย้ำ ในส่วนโครงสร้างต่างๆ นี้ ชาวบ้านมองเห็นผลงานของท่าน ได้ลึกลงไปอย่างแท้จริง แต่โครงสร้างพื้นฐานที่ท่านจัดมาในปี 2564 ครั้งนี้ผมมองว่าโครงสร้างพื้นฐานของท่านตั้งแต่ปี 2562-2564 งบประมาณโครงสร้างพื้นฐาน ปี 2564 งบลงทุนท่านเน้นน้อยที่สุดภายใน 2-3 ปีที่ผ่านมา ภาพรวมงบประมาณการรายจ่าย ปี 2564 ยอด  49 ล้าน 6 แสน ปี 2563 ยอด  48  ล้าน 3 แสนกว่าบาท ถอยปี  2562 ยอด 40  ล้านท่านครับถ้าเรามองในปี 62 ยอดรวม 40 ล้านกว่าบาทกับงบประมาณกลางยอดรวมของปี  64 ยอด  49,600,000 กว่าบาท ผมขอยกตัวอย่างของหมู่ที่ 1 โครงสร้างพื้นฐานที่เราได้รับจัดสรรมานะครับ ขอบคุณท่านผู้บริหารที่ได้พูดคุยทำความเข้าใจ แต่ความเข้าใจยังถ่ายทอดจากสมาชิกสู่ผู้บริหารยังไม่ได้เท่าที่ควร ผมทำหน้าที่เป็นสมาชิกมา 7ปี จากงบประมาณที่เข้ามาในปีแรก 28 ล้าน  ได้งบประมาณใน 150 เมตร ผมยังจำได้ ตอนนี้งบประมาณถึง 49 ล้าน ทางหมู่ที่ 1 ได้ไป 2 ส่วน ส่วนแรกเป็น คสล.สายในโคร๊ะ-นาป่า 492,400 บาท ส่วนโครงการที่ 2 ปรับปรุง ปลักหีบ ยอด 68,600 บาท รวมยอด 561,000 บาท ซึ่งผมพอใจในการร่างข้อบัญญัติในปี 62 ครับ ไม่ใช่ได้มากแล้วพอใจ ไม่ใช่นะครับ แต่ว่าหมายถึงทางผู้บริหารได้เข้าไปดู เข้าไปเน้นกับการร่างข้อบัญญัติและให้ความสำคัญ ซึ่งเป็นหัวใจ ผลงานของท่านออกมาดี ชาวบ้านได้สัมผัสจริงๆ คือ โครงสร้างพื้นฐานนี้แหละครับ ที่นี่หันมาดูหมู่ 1 ถนนที่ผมต้องดูแลทั้งหมด 11 สาย ท่านครับ
     ถนนสายเพชรอ่อน – ในโคร๊ะ
     ถนนสายในโคร๊ะ – นาป่า
     ถนนสายในโคร๊ะ- ปลักพลา
     ถนนสายค้าคาย – สองตอน
     ถนนสายปลักหีบ – ปลักพลา
     ถนนสายสุเทพ – สองตอน
     ถนนสายโคกสร้าน – นมหนู
     ถนนสายสุรินทร์ – อุทิศ
     ถนนสายทุ่งใน – ปลักพลานาบน
     ถนนสายทุ่งใน  
ท่านครับ ถนนทั้งหมด 11 สาย ตั้งแต่ปีแรกเขาฝากให้ผมเป็นปากเป็นเสียง ผมมาทำหน้าที่ มาบอกกับฝ่ายบริหารว่าท่านร่างข้อบัญญัติ ท่านสนใจรึเปล่า ท่านดูปี 62 จากคำแถลงการณ์ 40 ล้านกว่าบาท ปี 64 ยอด 49,600,000 กว่าบาท ปี 62 ได้ตรางบประมาณไว้ 2 ส่วนเหมือนเคย ซึ่งคิดเป็นเงินแล้ว ปี 62 รวม 2 โครงการ ในส่วนของหมู่ 1 ยอดโครงการแรก 247,600 โครงการที่ 2 ยอด 346,800 บาท รวมยอดทั้ง 594,000 กว่าบาท ปี 63 โครงการที่ 1 ยอด 495,600 โครงการที่ 2 ยอด 148,200 รวมเป็น 643,800 บาท แต่ท่านอย่าลืมจากภาพรวมงบประมาณ 48 ล้าน ท่านจัดสรรร่างข้อบัญญัติมา 600,000 กว่าบาท แต่ปี 64 ยอดรวม 49,600,000 กว่าบาท ท่านกลับถอยหลังในการจัดสรรงบประมาณ งบลงทุน โครงสร้างพื้นฐานของหมู่ที่ 1 ย้อนหลังไปอีก ผมต้องรับผิดชอบเยอะมากในการร่างข้อบัญญัติท่านมองดูความรับผิดชอบในพื้นที่หรือไม่ หมู่บ้านใหญ่หรือเล็กไม่ทราบว่า ท่านมองในสัดส่วนตรงไหน อย่างไร ผมไม่ทราบว่าหมู่ไหนได้มากหรือได้น้อย แต่ผมมองในภาพรวมก่อน สำหรับหมู่ที่ 1 ปีนี้ลดลง ตอนพูดคุยนอกรอบ ผมบอกว่าช่วยเพิ่มเติมในสัดส่วนของหิน หูช้างได้ไม่ โดยไม่ต้องเปลี่ยนแปลงสายของผมทำยาวไปได้เลย แต่ท่านกลับไม่สนใจ ขอท่อระบายน้ำเพิ่มในข้อบัญญัติได้ไม่ เวลาลงมือทำเดี๋ยวมีปัญหากันอีก ไม่ต้องเถียงกันต่อหน้าชาวบ้าน ท่อขนาด 60 จำนวน 6 ลูก คงไม่เกิน 5,000 บาท ส่วนปีนี้ การทำงานร่วมกับนายช่างโยธา ผมเสียใจกับการลงพื้นที่ นายช่างพูดอย่าง สมาชิกพูดอีกอย่าง ซึ่งผมบอกแล้วในการลงพื้นที่ว่ามีจุดต้องใช้ท่อ มันอาจจะเกิดขึ้นกับปีนี้อีก ผมเลยต้องพูด ถนนสายในโคร๊ะ – นาป่า ท่านไม่ได้เสริมท่อลงไป ที่ผ่านมาผมถูกตำหนิว่าตั้งแบบแล้ว คุณจะขอท่อขึ้นมา มันเป็นไปได้อย่างไร ถ้าเจ้าหน้าที่ส่วนโยธาพูดข้อเท็จจริงให้ท่านรับรู้รับทราบ มันไม่มีหรอกครับ ผมรู้ ผมทำงานมา 7 ปี การจัดทำแผนประชาคมไม่ละเอียดเหมือนกับแผนที่เจ้าหน้าที่มีนะครับ แต่ละส่วนมีข้อบัญญัติ ข้อระเบียบมาแนบไว้อย่างชัดเจน แต่ประชาคมหมู่บ้านมีเพียงชื่อเท่านั้น ที่ยกตัวอย่างมานี้ท่านบอกว่า เดี๋ยวจะจัดให้ แต่ท่านครับ ผมข้อพูดไว้เป็นหลักฐานเลยว่า ถนนสายในโคร๊ะ – นาป่า ต้องใส่ท่อระบายน้ำ ถ้าทำคอนกรีตแล้ว ค่อยมาเปิดทำ ไม่ทางครับ ผมบอกสิ่งที่จำเป็นให้ท่านทราบว่าตรงนี้มีท่ออยู่ ไม่ว่าท่านจะทำจากส่วนปลายทางหรือต้นทาง ก็มีท่ออยู่อีกเหมือนกัน   ผมเขียนคำร้องขอท่อมา 2-3 ปีแล้ว ถนนสายในโคร๊ะ – นาป่า ว่าทางผู้บริหารจะลงไปใส่ให้เมื่อใด ตอนนี้จะลาดคอนกรีต ผมต้องรีบบอกว่า ผมเคยขอท่อระบายน้ำมาแล้วแต่มันตกหล่น แต่ท่านบอกว่าไม่เป็นไร เดี๋ยวท่านจะจัดการให้แต่ท่านไม่จัดการ เหมือนปีที่แล้วท่านบอกว่าสมาชิกข้อกะทันหันแล้วจะเอาจากที่ไหน นี่แหละมันเกิดปัญหาตรงนี้ครับ ซึ่งในการร่างข้อบัญญัติเคยถาม เคยพูดคุยกับสมาชิกบ้างไม ว่ามีท่อไม ทางฝ่ายประชาคมเขามีความละเอียดมากกว่านิดหนึ่ง แต่คุณมีประสบการณ์ต้องพูดก่อน เดี๋ยวมีปัญหาในข้อบัญญัติในปีนี้อีก ในส่วนเพิ่มเติมที่ผมขอมอบหินหน้าท่อประมาณ 3 ปีที่แล้ว ถนนสายที่จะปรับปรุงปีนี้นะครับ ที่ตั้งงบประมาณการมา 60,000 กว่าบาท บอกขอโครงการมอบหินได้หรือไม่ครับ เดี๋ยวถนนมันจะขาด เคยเห็นมาแล้วเหลือแค่ศอกเดี๋ยวคลองโคร๊ะ ผมจำได้ ขอเพื่อการกัดเซาะของน้ำแถวหูท่อไม่กี่หมื่นบาท ไม่ได้คำตอบและไม่มีอยู่ในร่าง ถ้าบอกว่าไม่อยู่ในแผนมันก็ไม่ใช่ครับ มันเป็นแผนเดียวกัน ถนนสายเดียวกัน ท่อระบายในโคร๊ะ – นาป่า ซึ่งเขียนย้ำไปอีกแต่ยังไม่มีในร่างข้อบัญญัติ ท่านบอกว่า เดี๋ยวไปใช้งบกลาง จากที่ผ่านมางบกลางท่านนำไปใช้อะไร ถ้าท่านใช้จ่ายมาในเรื่องท่อระบายน้ำ ผมคงได้รับไม่ลากมาจนถึงปัจจุบันและคงไม่เหมือนกับที่เป็นอยู่หรอกครับ เพิ่มเติมเรื่องมอบหินกับท่อ ผมว่าไม่เกิน 5,000 บาท มอบหินไม่เกิน 20,000 บาท ถ้าให้หมดคราวๆ คงไม่เกิน 50,000 บาท งบประมาณยังน้อย ถ้าเทียบกับปี 63 ยอด 600,000 กว่าบาท ปีนี้ผมได้ 500,000 ต้นๆเองครับ ที่ผมขอ 2 โครงการแนบไปเพิ่มเติมแต่ท่านผมว่าเรียบร้อยหมดเลย ทำให้เลย ท่านประธาน ผมขอท่อเดี๋ยวจัดให้ สำหรับร่างข้อบัญญัติเป็นหัวใจหลัก ถ้าไม่มีการบอกกล่าวท่านจะตำหนิได้ว่าทำไมไม่บอก ผมบอกทุกปีนะครับ ปีนี้ก็บอกอีก ท่านนายกคงได้ยินนะครับ ถ้าเทียบกับปี 63 ปีนี้ได้น้อยจริงๆ และดีใจกับหมู่ที่ 8 ที่เขาเพิ่มให้นะครับ สำหรับเรื่องไฟฟ้าส่องทางที่บอกว่าจะเอามาจากงบกลางให้นั้น ที่ผ่านมาได้ 2 จุด จุดละ 5 หลอด แต่ต้องอยู่ใกล้หม้อแปลงไฟฟ้า ส่วนที่เขียนคำร้องไว้นั้นท่านให้มาไม่ตรงจุดนะครับ และที่เขียนขอไว้ยังไม่ได้ นายช่างจะเก็บตัวเก่าๆ มาให้แต่ยังไม่ได้เลยครับ ผมเลยอภิปรายไปแล้วที่ว่า ถ้าไม่ได้ตราในข้อบัญญัติจะไม่ได้ ตอนนี้ก็ยังพูดอีกนะครับ ฝากท่านประธานไปยังท่านนายกด้วย สำหรับโครงสร้างพื้นฐานท่านนายกน่าจะทำการบ้านให้มากกว่านี้ รวมไปถึงการทำงานของเจ้าหน้าที่ที่ต้องลงพื้นที่เพื่อประสานงานกับคนในพื้นที่ ถ้าเกิดการขัดแย้งกันการทำงานก็ไม่สำเร็จหรอกครับ ท่านนายกต้องดูแล ส่วนหมู่ที่ 1 ได้ขอมอบหินและท่อระบายน้ำนั้นไม่สูงเลยนะครับ 20,000 ถึง 30,000 สำหรับงบประมาณปี 62 ยอด 594,400 ปี 63 ยอด 643,800 ถามว่างบประมาณเพิ่มขึ้นเป็นล้านนะครับ มันหายไปเอาไปไหนครับ ผมออกมาพูดร่างข้อบัญญัติเพื่อทำหน้าของผมและต้องสื่อสารให้ชาวบ้านได้รับทราบนะครับ ขอบคุณครับ 


	นายสานนท์ หีดเสน
(ประธานสภา)

	ขอขอบคุณสมาชิกหมูที่ ๑ ขอให้ผู้บริหารได้ตอบข้ออภิปรายด้วยครับ


	นายมนัสพงค์  สุทธิเดช
(นายก อบต.)
	เรียนท่านประธานสภาที่เคารพ สมาชิกผู้ทรงเกียรติ กระผม นายมนัสพงค์ 
สุทธิเดช นายก อบต. สำหรับร่างข้อบัญญัติของแต่ละปีตามที่สมาชิกของหมู่
ที่ 1 ถามนั้น เนื่องจากภาระหน้าที่ของ อบต. เกี่ยวกับภายในของ อบต. คือ
สูงอายุที่เพิ่มขึ้นและการจ่ายเบี้ยก็เพิ่มขึ้นตามสัดส่วน เรื่องนมและอาหารกลางวันของเด็กนักเรียนและโครงการต่างๆ สำหรับโครงสร้างพื้นฐานผมจะทำเอกสารเพื่อติดต่อกับหน่วยงานภายนอกที่เกินศักยภาพของ อบต.ผมดูแลทุกหมู่บ้านนะครับ 


	นายไพศาล  สมจิตร
(ส.อบต.หมู่ที่ 3)
นายไพศาล  สมจิตร
(ส.อบต.หมู่ที่ 3)
	เรียนท่านประธานสภาที่เคารพ สมาชิกผู้ทรงเกียรติ คณะผู้บริหาร กระผม นาย
ไพศาล สมจิตร ส.อบต หมู่ที่ 3 ฝากเรื่องข้อบัญญัติงบประมาณรายจ่าย ข้อเน้น
หมวดพาณิชย์ สำหรับเรื่องน้ำ ไฟ เรื่องท่อ สมาชิกหมู่ที่ 1 ได้อภิปรายไปแล้ว 
กระผมขออภิปรายการตั้งงบประมาณหมวดพาณิชย์ปี 62 – 64 โดยในปี 62 นั้น
เยอะมากปี 63 ถอยลงมา สำหรับปี 64 ปัญหาความรับผิดชอบการจัดตั้งเพื่อซื้อ
อุปกรณ์ สิ่งก่อสร้างเพื่อมาซ่อมแซม ดูแลประปา แต่ละปีแต่ละหมู่มีประปาเพิ่ม
มากขึ้นกี่ลูก ปัญหาเกิดซ้ำๆซากๆ ช่างบอกว่าค่าใช้จ่ายในการซ่อมแซมไม่พอ ไม่
มีงบประมาณ ผมถามว่าทำไมไม่ตั้งวงเงินที่ต้องการใช้ในข้อบัญญัติให้เพียงพอละ
ครับ ต่อไปเรื่องไฟฟ้า หมวดพาณิชย์ คือกระแสไฟฟ้าไม่เพียงพอในตำบล ภายใน
หมู่บ้าน พูดไปก็แค่นั้นแหละครับ  ไฟส่องทางก็จำเป็นแต่กระแสไฟฟ้าที่ใช้กันใน
หมู่บ้านเพื่อทำการเกษตรก็จำเป็นนะครับ ส่วนท่อประปาถ้าไม่ได้ใส่ไว้ใน
ข้อบัญญัติก็ขอให้ค่อยไปเถอะนะครับ แจ้งกับชาวบ้านแล้ว แจ้งอีกก็ยังไม่มา 
เพราะงบประมาณไม่มีได้แต่เขียนคำร้องไว้เท่านั้นนะครับ ความจริงตามที่
สมาชิกหมู่ที่ 1 พูดครับ ถ้าไม่ได้ตราไว้ในข้อบัญญัติ คิดหรือว่าจะได้รับ ตามที่
ผู้บริหารรับปากไว้มันต้องเป็นลายลักษณ์อักษรเพื่อเป็นตัวการันตีให้กับชาวบ้าน
ได้ เราได้มาแน่นอน เรื่องการแข่งขันกีฬา เมื่อก่อนงบประมาณ 200}000 บาท 
ตอนนี้ 300,000 บาท พอจัดได้ ตอนงบประมาณ 200,000 บาท แต่จัดทำไมถ้า
เอาความเดือดร้อนใส่ตนเองเพราะหลายๆอย่างรวมอยู่ในงบประมาณตัวนี้ 
ด้วย รวมถึงการบาดเจ็บชองนักกีฬาและปัญหาอื่นๆ ซึ่งงบประมาณไม่พอ
โยนให้กับหมู่บ้าน ซึ่งชาวบ้านบอกว่าอย่าจัดดีกว่าถ้างบประมาณไม่พอ หา
รูปแบบ วิธีการแบบไหนทำให้ชัดเจนเพื่อได้ตราไว้ในข้อบัญญัติไม่ใช่อะไรๆก็
ขัดต่อระเบียบ เรื่องการจัดงานวันเด็ก ปีนี้งบประมาณไม่ได้เพิ่มเติม ขอร้อง
เถอะครับ อย่าให้ผู้นำของแต่ละหมู่บ้านเดือดร้อนอีกครับ ฝากไว้ด้วยนะครับ
ขอบคุณครับ


	นายสานนท์ หีดเสน
(ประธานสภา)

	ขอขอบคุณสมาชิกหมู่ที่ 3 นะครับ ขอให้ท่านผู้บริหารชี้แจงข้ออภิปราย


	นายมนัสพงค์  สุทธิเดช
(นายก อบต.)
	ครับ มันก็เป็นเรื่องเดิมนะครับ เรื่องไฟฟ้าตอนนี้กำลังดำเนินการ ไฟ 3 เฟส
แต่ไม่รู้พออีกไม ช่วยกันดูแลนะครับ


	นายเมธี  เกิดลาภ
(รองนายก อบต.)
	สำหรับการจัดงานวันเด็ก ขอขอบคุณท่านสมาชิกที่เป็นห่วงครับ ผมกับท่าน
นายกก็คิดอยู่เหมือนกัน ปีนี้ผมคิดว่าจะไม่รบกวนหมู่บ้านแล้วนะครับ แต่
สมาชิกก็ยังต้องรบกวนอยู่เหมือนเดิมนะครับ ส่วนเรื่องกีฬาท่านนายกจะ
มอบหมายให้ท่านเลขานายกเป็นผู้ดูแลและทำโครงการนี้นะครับ


	นายมนัสพงค์  สุทธิเดช
(นายก อบต.)
	ท่านนายก เรื่องไฟฟ้า 3 เฟส ผมรอได้ แต่ผมพูดถึงไฟที่ใช้ในหมู่บ้าน โดยชาว
บ้านใช้ไฟฟ้าในการทำเกษตร ทำสวนผลไม้ ทำให้ไฟไม่พอนะครับ


	นายสานนท์ หีดเสน
(ประธานสภา)

	จริงๆแล้วเรื่องไฟฟ้า ท่านนายกไปแจ้งกับไฟฟ้าท่าศาลาดูนะครับ ใกล้ๆนี้เอง


	นายสมพงค์  สามารถ
(ส.อบต.หมู่ที่ 1)
	เรียนท่านประธานสภาที่เคารพ คณะผู้บริหารและสมาชิกผู้ทรงเกียรติ 
กระผมนายสมพงค์ สามารถ ส.อบต.หมู่ที่ 1 ผมว่าวันนี้เป็นการประชุมขอ
บัญญัติงบประมาณรายจ่ายประจำปี ผมว่าคณะผู้บริหารน่าจะนั่งเพื่อรับฟัง
ปัญหาของสมาชิกและชีแจ้งรายละเอียดนะครับ เพราะในพื้นที่ไม่มีใครรู้จัก
ดีกว่าสมาชิก ผู้บริหารน่าจะในห้องประชุมนะครับ เพื่อรับฟังปัญหา เรื่องแรก
ที่จะพูดถึงคือ เรื่องประปา วันก่อนท่านสมาชิกประสิทธิ์ ได้เสนอให้ซื้อปั๊มมา
ไว้เพื่อสำรองการทำงานเวลาฉุกเฉิน ประปาเสีย แก้ไข้เฉพาะหน้า เพื่อรอปั๊ม
ที่ไปซ่อมแซมนะครับ ขอฝากคณะผู้บริหารด้วย จากที่ศึกษามานะครับ เรื่อง
ประปาส่วนใหญ่มีปัญหามาจากไฟฟ้า ผมขอเสนอแนะว่า ประปาแต่ละลูก
น่าจะหม้อแปลงส่วนตัวไว้เลยนะครับ จะได้แก้ไขอยากถาวร ไม่ใช่แก้ไข
เฉพาะน่านะครับ จากที่สอบถามมา หม้อแปลงราคาลูกละ 200,000 กว่า
บาท ผมอยากจะให้ตราไว้ในข้อบัญญัติในปีต่อไปนะครับ 


	นางสุชาดา  ทองคงแก้ว
(ส.อบต.หมู่ที่ 8)
	เรียนท่านประธานสภาที่เคารพ คณะผู้บริหารและสมาชิกผู้ทรงเกียรติ ดิฉัน
นางสุชาดา ทองคงแก้ว ส.อบต,หมู่ที่ 8 ขอใช้สิทธิของสมาชิกหมู่ที่ 8 ขอ
พูดคุยเรื่องไฟฟ้าส่องทาง ตามที่ท่านนายกบอกว่าของหมู่ที่ 8 ได้ไฟฟ้าจุดที่
เริ่มจากสามแยกบ้านนางสะสม ตลอดแนวไปถึงบ้านสะดวด แต่ขอเปลี่ยนได้
หรือไม่ เราไม่ต้องการเนื่องจากเรามีแล้ว เราต้องการไฟฟ้าส่องทางภายใน
ซอย 3 ซอย 4 และซอย 5 เท่านั้น ท่านนายกให้เปลี่ยนแปลงโดยเขียนคำ
ร้องขอไฟส่องทางแทน และขอฝากเรื่องข้อบัญญัติในปีต่อไปว่างบกลางของ
ไฟฟ้า ขอให้ระบุของแต่ละหมู่บ้านไว้เลย จะได้รู้ว่าหมู่บ้านเราได้ไฟกี่ดวง อยู่
ตรงไหน จะได้ค่อยติดตามได้อย่างถูกต้อง เรื่องประปา ตอนนี้ประปาของหมู่
ที่  8 ยังไม่มีปัญหาใดๆ และขอขอบคุณเจ้าหน้าที่ที่กำลังเปลี่ยนท่อจาก 
PVC เป็นท่อ PE ตามความต้องการของชาวบ้าน
 

	
	พัก 5 นาที

	นางวรรณพร  ทองมี
(ส.อบต.หมู่ที่ 2)
	เรียนท่านประธานสภาที่เคารพ คณะผู้บริหารและสมาชิกผู้ทรงเกียรติ ดิฉัน
นางวรรณพร ทองมี ส.อบต.หมู่ที่ 2 ดิฉันอยากให้ทุกท่านดูแผนงาน
การเกษตร ซึ่งตั้งงบประมาณไว้ 420,000 แต่เป็นงบประมาณของบุคลากร
 สำหรับงานเกษตรที่เข้าหมู่บ้านจริงๆ นั้นน้อยมาก อยากขอฝากไว้ว่า 
ข้อบัญญัติงบประมาณในปีถัดไป ขอยอดที่จะเข้าหมู่บ้านเพิ่มให้มากกว่านี้
หน่อย ทางสมาชิกและผู้ใหญ่บ้านก็พร้อมที่จะทำโครงการเพื่อของบประมาณ
ตัวนี้ ขอฝากคณะผู้บริหารด้วยนะค่ะ ขอบคุณค่ะ


	นายมนัสพงค์  สุทธิเดช
(นายก อบต.)
	เรื่องแผนงานการเกษตร ช่วงโรคโควิคระบาดผมได้แจ้งให้สมาชิกทุกหมู่บ้าน
ได้จัดทำโครงการแต่ไม่ได้รับเอกสารเนื่องจากโรคโควิคระบาด ใช้อำนาจท่าน
นายก ผมมีแนวคิดว่าจะแจกเมล็ดผัก ตอนนี้ทางเกษตรมีศูนย์เทคโนโลยีที่
จัดตั้งรวมกับฝ่ายท้องที่และมีการประชุมที่วัดเขาน้อย แต่ไม่ได้แจ้งให้ อบต.
ทราบ โดยแจ้งทางพื้นที่ ผญบ.ประชุมแผนตำบล แต่ตอนนี้ทางด้าน
การเกษตรมีงบประมาณหมู่บ้านละ 100,000 เงินอยู่ที่นิติกร สามารถทำ
โครงการได้ กู้ได้โดยไม่มีดอกเบี้ย ส่วนรายละเอียดสามารถมาศึกษาดูได้ 
ขอบคุณครับ


	นายมนัสพงค์  สุทธิเดช
(นายก อบต.)
	เรื่องแผนงานการเกษตร ช่วงโรคโควิคระบาดผมได้แจ้งให้สมาชิกทุกหมู่บ้าน
ได้จัดทำโครงการแต่ไม่ได้รับเอกสารเนื่องจากโรคโควิคระบาด ใช้อำนาจท่าน
นายก ผมมีแนวคิดว่าจะแจกเมล็ดผัก ตอนนี้ทางเกษตรมีศูนย์เทคโนโลยีที่
จัดตั้งรวมกับฝ่ายท้องที่และมีการประชุมที่วัดเขาน้อย แต่ไม่ได้แจ้งให้ อบต.
ทราบ โดยแจ้งทางพื้นที่ ผญบ.ประชุมแผนตำบล แต่ตอนนี้ทางด้าน
การเกษตรมีงบประมาณหมู่บ้านละ 100,000 ใครอยากทราบรายละเอียด
สอบถามได้ที่นิติกร สามารถทำโครงการได้ กู้ได้โดยไม่มีดอกเบี้ย ส่วน
รายละเอียดสามารถมาศึกษาดูได้ ขอบคุณครับ


	นางวรรณพร  ทองมี
(ส.อบต.หมู่ที่ 2)
	เรียนท่านประธานสภาที่เคารพ คณะผู้บริหารและสมาชิกผู้ทรงเกียรติ  ดิฉัน
นางวรรณพร ทองมี ส.อบต.หมู่ที่ 2 จากการประชุมที่วัดเขาน้อย มีเจ้าหน้า
เกษตร คุณสมศักดิ์ ทวินิจ ก็ได้เข้าร่วมประชุมด้วยในวันนั้น ทางที่ประชุมเขา
ก็ฝากเรื่องนี้มาให้ท่านได้ดูแลเรื่องงบประมาณด้วย แต่พอข้อบัญญัติออกมาก็
ไม่มีการแก้ไขแต่อย่างใด อาจจะไม่ทันกับข้อบัญญัติหรือเปล่า ขอบคุณค่ะ


	นายสานนท์ หีดเสน
(ประธานสภา)
	ขอบคุณท่านสมาชิกหมู่ที่ 2 และท่านนายกมากนะครับ สำหรับการขอ
งบประมาณของทุกหมู่บ้านจะต้องมีโครงการ ซึ่งนักวิชาการการเกษตร คุณ
สมศักดิ์ ทวินิจ จะไม่รับเรื่องมาก็ไม่ได้ แต่มันก็พ้นช่วงเวลาการทำแผนใน
ข้อบัญญัติแล้ว ผมขอฝากไว้ด้วยนะครับ ต้องมีเอกสารพร้อม


	นายเสรี บุญยเกียรติ
(ส.อบต.หมู่ที่ 1)
	เรียนท่านประธานสภาที่เคารพ   คณะผู้บริหาร   สมาชิกผู้ทรงเกียรติ
และ
ผู้เข้าร่วมประชุมทุกท่าน  กระผมนายเสรี  บุญยเกียรติ  ส.อบตหมู่ที่  1 ขอ
รบกวนเวลาสภาอีกนิด ขอบันทึกไว้เป็นลายลักษณ์อักษรในร่างข้อบัญญัติ
จากการยกคำร้องเดิมบางส่วนเรื่องการขอท่อ มี 6-7 คำร้องด้วยกัน แต่ที
นี่ใน 1-7 คำร้องพอดีมันมาครบรอบที่เขียนไว้ 2-3 ปีแล้ว ร่างข้อบัญญัติ
ขึ้นมา คือถนนสายนาป่า – ในโคร๊ะ ซึ่งคำร้องที่เขียนมาตั้งแต่ท่อ 60 หน้า
บ้านน้านอบสามแยกนาป่า – ในโคร๊ะ ขอบันทึกไว้และขอทำความเข้าใจนิด
หน่อยครับ คือ ถ้าเกิดลงไปทำเป็นแผน เป็นโครงการสำเร็จก็น่าจะบรรจุใน
ส่วนของท่อที่มีคำร้องที่ตกค้างไว้เดิมอยู่ด้วยนะครับ ท่อ 60 ที่จริง คำร้อง 1
 ใน ๗ ข้อ กับงบประมาณที่ได้รับนั้น จะอยู่ในคำร้อง
 2-3 ข้อ ถนน 2 
สายคือ สายนาป่า – ในโคร๊ะ ถนนสายปลักหีบ – ปลักพลา ถนนสายปลักหีบ
 – ในโคร๊ะ 2 ช่วงที่ปรับปรุงอันนั้นแล้วแต่ความสะดวก แต่ที่ขาดไม่ได้น่าจะ
เป็นสามแยกหน้าบ้านน้านอบ ถ้าเกิดเข้าทางนั้นขอบันทึกและทำความเข้าใจ
ไว้กับทางผู้บริหารเพื่อลงพื้นที่จะได้แก้ไข ทำอย่างใดอย่างหนึ่งครับ หรือ
เพิ่มเติมเพื่อจะได้สอดคล้องกับที่สมาชิกเสนอ นำเรียน ขอเสนอไว้แค่นี้ครับ 
ขอบคุณครับ


	นายสานนท์ หีดเสน
(ประธานสภา)
	ฝากของหมู่ที่ 1 เรื่องการทำถนน คสล.สายนาป่า – ในโคร๊ะ ตามระยะทาง 
สมาชิกเป็นห่วงเรื่องท่อที่จะฝังตั้งแต่ปากทางเข้า ขอให้ประสานกันกับ
เจ้าของพื้นที่นะครับ ขอฝากคณะผู้บริหารด้วย


	นายมนัสพงค์  สุทธิเดช
(นายก อบต.)

	ขอให้ทำสัญลักษณ์ไว้ด้วยนะครับ

	นายสานนท์ หีดเสน
(ประธานสภา)
	ครับ สำหรับวันนี้สมาชิกก็ได้อภิปรายกันพอสมควรแล้วนะครับ สำหรับ
ข้อบัญญัติไม่ทราบว่าสมาชิกท่านใดจะอภิปรายอีกหรือไม่ ถ้าไม่มีผมจะขอมติ
จากที่ประชุมแห่งนี้นะครับ สมาชิกท่านใดเห็นควรให้ความเห็นชอบร่าง
ข้อบัญญัติงบประมาณรายจ่ายประจำปีงบประมาณ 2564 วาระที่ 1 (ขั้นรับ
หลักการ) โปรดยกมือครับ  เลขานับองค์ประชุมได้ 16 เสียง


	มติที่ประชุม
	เห็นชอบรับหลักการ
15 
เสียง
ไม่เห็นชอบ 
 -  
เสียง
งดออกเสียง
1
เสียง


	นายสานนท์ หีดเสน
(ประธานสภา)
	เป็นอันว่าที่ประชุมสภาองค์การบริหารส่วนตำบลแห่งนี้ได้มีมติรับหลักการใน
ร่างข้อบัญญัติงบประมาณรายจ่ายประจำปีงบประมาณ 2564 วาระที่ 1 เวลา 
14.00น. จำนวน 15 เสียง ไม่เห็นชอบไม่มี และงดออกเสียง 1 เสียง เมื่อที่
ประชุมสภามีมติรับหลักการร่างข้อบัญญัติงบประมาณรายจ่ายประจำปี
งบประมาณ 2564 วาระที่ 1 ท่านรับหลักการแล้วลำดับต่อไป ขอเชิญเลขานุการ
สภาองค์การบริหารส่วนตำบลได้ชี้แจงระเบียบกฎหมายที่เกี่ยวข้อง 





	นางสุชาดา  ทองคงแก้ว
(เลขานุการสภาฯ)
นางสุชาดา  ทองคงแก้ว
(เลขานุการสภาฯ)

	ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547 ข้อ 45   “ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระแต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้
ญัตติร่างข้อบัญญัติงบประมาณจะพิจารณาสามวาระรวดเดียวไม่ได้  และในการพิจารณาวาระที่สอง  ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น”

ข้อ 49    “ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา  ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด  และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย
ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง  ผู้บริหารท้องถิ่น  หรือสมาชิกสภาท้องถิ่นผู้ใดเห็นควรแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ  โดยให้แปรญัตติเป็นรายข้อและเสนอต่อประธานคณะกรรมการแปรญัตติ  ในกรณีที่สมาชิกสภาท้องถิ่นเป็นผู้แปรญัตติให้อนุโลมใช้ตามแบบท้ายระเบียบนี้”
ข้อ 50    “ เมื่อคณะกรรมการแปรญัตติได้พิจารณาแล้ว จะต้องเสนอรข้อบัญญัตินั้นตามร่างเดิม  และตามที่มีการแก้ไขเพิ่มเติม  พร้อมทั้งรายงานและ
บันทึกความเห็นยื่นต่อประธานสภาท้องถิ่น  รายงานนั้นอย่างน้อยจะต้องระบุว่า  ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของคณะกรรมการแปรญัตติ  ตลอดจนการสงวนคำแปรญัตติด้วย  และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา  เว้นแต่กรณีต้องพิจารณาเป็นการด่วน  ”



	นายสานนท์ หีดเสน
(ประธานสภา)
	ผมขอหารือที่ประชุมสภาแห่งนี้ว่า  ควรจะกำหนดระยะเวลาในการแปรญัตติกี่วัน  ควรจะกำหนดระยะเวลาเสนอคำแปรญัตติต่อคณะกรรมการแปรญัตติกี่วัน  และควรมีการคัดเลือกคณะกรรมการญัตติกี่คน  และสมาชิกท่านใดควรได้รับ  เลือกเป็นคณะกรรมการแปรญัตติ  ขอเชิญท่านสมาชิกได้แสดงความคิดเห็นหรือเสนอญัตติต่อไป เชิญครับ


	นายสมพงค์  สามารถ
(ส.อบต.หมู่ที่ 1)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  กระผม
นายสมพงค์ สามารถ ส.อบต.หมู่ที่ 1 ผมขอเสนอว่า ควรจะกำหนดระยะ
เวลาในการแปรญัตติ 3 วัน โดยกำหนดระยะเวลาเสนอคำแปรญัตติต่อคณะกรรมการแปรญัตติในระหว่างวันที่ 25-27 สิงหาคม 2563 ตั้งแต่เวลา 08.30 น. เวลา 16.30 น. ณ ห้องประชุมสภาองค์การบริหารส่วนตำบล


	นายสานนท์ หีดเสน
(ประธานสภา)
	มีสมาชิกท่านใดหรือผู้บริหารจะเสนอเป็นอย่างอื่นอีกหรือไม่ ในเมื่อไม่มี
สมาชิกท่านใดเสนอเป็นอย่างอื่น สรุปว่าสมาชิกทุกท่านเห็นชอบกับข้อเสนอ
ของท่านสมาชิก สมพงค์ สามารถว่าสภาได้กำหนดระยะเวลาในการแปรญัตติ 3
วัน โดยกำหนดระยะเวลาเสนอคำแปรญัตติต่อคณะกรรมการแปรญัตติใน
ระหว่างวันที่ 25-27  สิงหาคม 2563 ตั้งแต่เวลา 08.30 น. เวลา 
16.30 น. ณ ห้องประชุมสภาองค์การบริหารส่วนตำบล


	ที่ประชุม
	รับทราบ

	นายสานนท์ หีดเสน
(ประธานสภา)
	ก่อนที่เสนอว่าควรคัดเลือกคณะกรรมแปรญัตติในการทำหน้าที่แปรญัตติร่าง
ข้อบัญญัติในครั้งนี้กี่คน และจะเสนอใครบ้างนั้น ขอเชิญเลขานุการสภาได้ชี้
แจ้งระเบียบกฎหมายที่เกี่ยวข้อง ขอเชิญครับ


	นางสุชาดา  ทองคงแก้ว
(เลขานุการสภาฯ)
	ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 
2547 ข้อ 103 คณะกรรมการสภาท้องถิ่นมี 2 ประเภทคือ
 1) คณะกรรมการสามัญ ประกอบด้วยสมาชิกสภาท้องถิ่น มีจำนวน
ไม่น้อยกว่าสามคน แต่ไม่เกินเจ็ดคน
 2) คณะกรรมการวิสามัญ ประกอบด้วยสมาชิกท้องถิ่น หรือบุคคล
ที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน


	นายสานนท์ หีดเสน
(ประธานสภา)
	ขอเชิญท่านสมาชิก ได้เสนอว่าควรคัดเลือกคณะกรรมการแปรญัตติในการทำหน้าที่แปรญัตติข้อบัญญัติในครั้งนี้  กี่คน


	นายไพศาล   สมจิตร
(ส.อบต.หมู่ที่ 3)
	เรียนท่านประธานที่เคารพ   คณะผู้บริหาร  ท่านสมาชิกผู้ทรงเกียรติ กระผมนายไพศาล  สมจิตร   ส.อบต หมู่ 3   ผมขอเสนอว่าควรพิจารณาคัดเลือกคณะกรรมการแปรญัตติ ในการทำหน้าที่แปรญัตติร่างข้อบัญญัติในครั้งนี้  จำนวน    3  คน


	นายสานนท์ หีดเสน
(ประธานสภา)
	ขอผู้รับรองด้วยครับ
นายชัยรัตน์      คล้ายพิมล  ผู้รับรอง

นางกัญญพัชร  เที่ยวแสวง   ผู้รับรอง
ผู้รับรองถูกต้อง  มีสมาชิกท่านใดเสนอเป็นอย่างอื่นอีกหรือไม่ ในเมื่อไม่มีสมาชิกท่านใดเสนอเป็นอย่างอื่น  สรุปว่าท่านสมาชิกทุกท่านเห็นชอบกับข้อเสนอของคุณไพศาล  สมจิตร  ว่าควรพิจารณาคัดเลือกคณะกรรมการแปรญัตติในการทำหน้าที่แปรญัตติร่างข้อบัญญัติในครั้งนี้  จำนวน  3  คน
ขอเชิญท่านสมาชิกได้เสนอชื่อบุคคล  ที่สมควรทำหน้าที่


	นายไพศาล   สมจิตร
(ส.อบต.หมู่ที่ 3)
	ผมขอเสนอคุณประจักษ์  ยิ้มปาน  ส.อบต.หมู่ 9  เป็นคณะกรรมการแปร              ญัตติในการทำหน้าที่แปรญัตติร่างข้อบัญญัติ  คนที่  1


	นายสานนท์ หีดเสน
(ประธานสภา)
	ขอผู้รับรองด้วยครับ
นางวรรณพร     ทองมี        ผู้รับรอง
นางวัชรีวรรณ   ช้างนิล      ผู้รับรอง
ผู้รับรองถูกต้อง   มีสมาชิกสภาท่านใดจะเสนอสมาชิกท่านอื่นเป็นกรรมการแปรญัตติคนที่  1   อีกหรือไม่  เมื่อไม่มี สมาชิกท่านใดเสนอสมาชิกท่านอื่นอีก สรุปว่าที่ประชุมสภา  มีมติเห็นชอบให้คุณประจักษ์  ยิ้มปาน  ส.อบต.
หมู่ที่ 9  เป็นคณะกรรมการแปรญัตติ ในการทำหน้าที่แปรญัตติร่างข้อ
บัญญัติงบประมาณรายจ่ายประจำปี  คนที่  1


	ที่ประชุม
	รับทราบ


	นายสานนท์ หีดเสน
(ประธานสภา)
	ขอเชิญท่านสมาชิกได้เสนอชื่อบุคคล  ที่สมควรทำหน้าที่คณะกรรมการ               แปรญัตติคนที่  2   ขอเชิญครับ


	นายสมพงค์  สามารถ
(ส.อบต.หมู่ที่ 1)
	ผมขอเสนอ นางสมศรี  แซ่ลิ่ม   เป็นคณะกรรมการแปรญัตติ ทำหน้าที่แปรญัตติร่างข้อบัญญัติงบประมาณรายจ่ายประจำปี  คนที่  2


	นายสานนท์ หีดเสน
(ประธานสภา)
	ขอผู้รับรองด้วยครับ
นายสุรศักดิ์       ศรีราเพ็ญ        ผู้รับรอง 
นางวรรณา        คงแคล้วภัย     ผู้รับรอง
ผู้รับรองถูกต้อง มีสมาชิกสภาท่านใดจะเสนอ   สมาชิกท่านอื่นเป็นกรรมการแปรญัตติ คนที่  2  อีกหรือไม่   เมื่อไม่มี สรุปว่าที่ประชุมสภา  มีมติเห็นชอบให้นางสมศรี  แซ่ลิ่ม  ส.อบต. หมู่ 6  เป็นคณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่ายประจำปี   คนที่  2


	ที่ประชุม
	รับทราบ


	นายสานนท์ หีดเสน
(ประธานสภา)
	ขอเชิญท่านสมาชิกได้เสนอชื่อบุคคล  ที่สมควรทำหน้าที่คณะกรรมการ               แปรญัตติคนที่  3   ขอเชิญครับ


	นายประสิทธิ์  ภักดี
(ส.อบต.หมู่ที่ 8)
	ผมขอเสนอนายสุรศักดิ์  ศรีราเพ็ญ  ส.อบต.หมู่ 4  เป็นคณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่าย  ประจำปี   
คนที่  3


	นายสานนท์ หีดเสน
(ประธานสภา)
	ขอผู้รับรองด้วยครับ
นายสมพงค์       สามารถ      ผู้รับรอง
นางสายชล        นิลกรรณ์    ผู้รับรอง

ผู้รับรองถูกต้อง  มีสมาชิกสภาท่านใดจะเสนอสมาชิกท่านอื่นเป็นกรรมการ
แปรญัตติ  คนที่  3  อีกหรือไม่  เมื่อไม่มี  สรุปว่าที่ประชุมสภา  มีมติเห็นชอบให้นายสุรศักดิ์  ศรีราเพ็ญ  เป็น   คณะกรรมการแปรญัตติในการทำหน้าที่ แปรญัตติร่างข้อบัญญัติงบประมาณรายจ่ายประจำปี  คนที่  3


	ที่ประชุม
	รับทราบ


	นายสานนท์ หีดเสน
(ประธานสภา)
	สรุปว่าคณะกรรมการแปรญัตติ  ในการทำหน้าที่แปรญัตติร่างข้อบัญญัติงบประมาณรายจ่ายประจำปี  2564  คือ

นายประจักษ์  ยิ้มปาน
นางสมศรี  แซ่ลิ่ม
นายสุรศักดิ์  ศรีราเพ็ญ

เป็นคณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่ายประจำปี  2564


	ที่ประชุม
	รับทราบ


	นายสานนท์ หีดเสน
(ประธานสภา)
	ขอให้ทั้ง 3 ท่านได้ประชุมเพื่อเลือกประธานคณะกรรมการแปรญัตติ และเลขานุการคณะกรรมการแปรญัตติ
นัดประชุมวาระ 2,3 วันพฤหัสบดีที่ 3 กันยายน 2563  เวลา 13.30 น.  โดยไม่ออกหนังสือประชุมนะครับ ออกหนังสือเฉพาะคนที่ไม่เข้าร่วม    ประชุมในวันนี้นะครับ


	ระเบียบวาระที่ 5
	เรื่องอื่นๆ

	นายสานนท์ หีดเสน
(ประธานสภา)
	ฝากประชาสัมพันธ์ ด้านงานด้านสวัสดิการสังคม 
1. การรับเบี้ยยังชีพผู้สูอายุและคนพิการ  ปีงบประมาณ 2564 ช่วงนี้
    อยู่ระหว่างการให้ผู้สูงอายุและคนพิการยืนยันสิทธิ์ในการขอรับเบี้ย    ยังชีพต่อของปีงบประมาณ 2564 ตั้งแต่บัดนี้จนถึงสิ้นเดือน  กันยายน 2563 หากผู้สูอายุหรือคนพิการ คนใดไม่สามารถมายืนยันสิทธิ์ได้ที่ อบต.กะหรอ ก็ให้ผู้รับมอบอำนาจไปยืนยันสิทธิ์แทนได้
2. เรื่องสิทธิ์การรับเงินเยียวยาของคนพิการ จำนวน 1,000 บาท จำนวน 1 ครั้ง รัฐบาลได้โอนเงินผ่านบัญชีที่คนพิการรับเบี้ยยังชีพ อยู่ ณ ปัจจุบัน



3. เรื่องสิทธิ์การรับเงินเยียวยาของบุคคลเปราะบาง ผู้สูงอายุ คนพิการ และเด็กแรกเกิด คนละ 3,000 บาทจำนวน 1 ครั้ง นั้นขณะนี้  ทางรัฐบาลได้โอนผ่านบัญชีที่ท่านได้ใช้ในการรับเงินเบี้ยยังชีพอยู่ ณ ปัจจุบันสำหรับในกรณีที่เงินเปราะบาง จำนวน 3,000 บาท ที่ไม่เข้าเงินเข้าบัญชี แสดงว่าท่านได้รับสิทธิ์เงินเยียวยาเกษตรกร หรือเงินเยียวยาเราไม่ทิ้งกัน เดือนละ 5,000 บาท จำนวน 3เดือน ซึ่งท่านจะต้องได้สิทธิ์ใดสิทธิ์หนึ่ง จึงขอฝากให้ทุกคนไปตรวจสอบสิทธิ์กันด้วย
4. การยื่นแบบคำขอรับเงินสงเคราะห์ในการจัดการศพผู้สูอายุตามประเพณี จำนวน 3,000บาทต่อราย หากผู้สูงอายุในพื้นที่เสียชีวิต ที่มีฐานะยากจน สามารถติดต่อขอรับแบบฟอร์มได้ที่ อบต.กะหรอ 
สำหรับวันนี้ ขอขอบคุณสมาชิกทุกท่าน ไม่ทราบว่าสมาชิกท่านใดมีอะไรซักถามอีกบ้างครับ  ถ้าไม่มี ผมขอปิดการประชุมนะครับ ขอบคุณครับ



                 ปิดการประชุม
เวลา  16.50  น.




    (นางสุชาดา  ทองคงแก้ว)


เลขานุการสภาองค์การบริหารส่วนตำบลกะหรอ





    ผู้จดรายงานการประชุม
คณะกรรมการตรวจสอบรายงานการประชุมได้ตรวจรายงายการประชุมเมื่อวันที่………………………….

..................................................


          ............................................................
           (นางวรรณพร  ทองมี)



 (นายสมพงค์  สามารถ)
คณะกรรมการตรวจรายงานการประชุม

  คณะกรรมการตรวจรายงานการประชุม


      ......................................


         นายเสรี  บุญยเกียรติ

ประธานคณะกรรมการตรวจรายงานการประชุม
สภาองค์การบริหารส่วนตำบลกะหรอ  ได้รับรองรายงานการประชุมดังกล่าวแล้ว ในการประชุม
สมัย.................สมัยที่......ประจำปีพ.ศ. ............... เมื่อวันที่..............เดือน.........................พ.ศ..............





..............................................





     (นายสานนท์  หีดเสน)




ประธานสภาองค์การบริหารส่วนตำบลกะหรอ
